
7 Φεβρουάριου 2017 


ΤΕΥΧΟΣ ΤΕΤΑΡΤΟ 


Αρ 


. Φύλλου 19 


ΑΠΟΦΑΣΕΙΣ 

Αριθμ. 211929 

Κήρυξη ως αναδασωτέας έκτασης 0,168 στρ. στη 
θέση «Καλογρά»Τ.Κ. Βλυχου, Δήμου Λευκάδας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ ΔΥΤΙΚΗΣ 
ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις: 

α) Των άρθρων 117 παρ. 3 και 24 παρ. 1 του Συντάγ¬ 
ματος της Ελλάδας. 

β) Του ν. 3200/1955 περί διοικητικής αποκέντρωσης 
όπως αυτές τροποποιήθηκαν μεταγενέστερα. 

γ)Του ν. 3852/4-6-2010 (ΦΕΚ 87Α77-6-2010) «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» και ειδικότερα τα 
άρθρα 6 και 280. 

δ) Του ν. 998/1979 «περί προστασίας δασών κ.τ.λ.» και 
ειδικότερα των άρθρων 41 παρ. 1 και 3 και 38 παρ. 1. 

ε) Του ν. 3208/2003 «Προστασία δασικών οικοσυστη¬ 
μάτων, κατάρτιση δασολογίου, ρύθμιση εμπράγματων 
δικαιωμάτων επί δασών και δασικών εν γένει εκτάσεων 
και άλλες διατάξεις». 

2. Τις εξής διαταγές του Υπ. Γεωργίας: 

α) 160417/1180/8-7-1980 

β) 182447/3049/24-9-1980. 

3. Την αριθ. 4 πράξη του Υπουργικού Συμβουλίου της 
6-2-2015 (ΦΕΚ 24Α'), με την οποία έγιναν αποδεκτές οι 
παραιτήσεις των Γενικών Γραμματέων των αποκεντρω¬ 
μένων Διοικήσεων της χώρας ενώ, όπως σαφώς ορίζει 
το άρθρο 56 του ν. 4257/2014 (ΦΕΚ 93Α'), ο αρχαιότε¬ 
ρος Γενικός Διευθυντής ασκεί τα καθήκοντα του Γενικού 
Γραμματέα, όταν η θέση είναι κενή. 


4. Την αριθ. 211909/14-11-2016 πρόταση της αρμόδιας 
Διεύθυνσης Δασών Λευκάδας, σχετικά με την κήρυξη 
ως αναδασωτέας της αναφερόμενης στο θέμα έκτασης, 
αποφασίζουμε: 

Κηρύσσουμε ως αναδασωτέα την δασική έκταση εμ- 
βαδού 0,168 στρ. (εκατόν εξήντα οκτώ χιλιοστών του 
στρέμματος). Η έκταση αυτή που βρίσκεται στην θέση 
«Καλογρά»Τ.Κ. Βλυχου, Δήμου Λευκάδας, απεικονίζεται 
με τα στοιχεία Α, Β, Γ, Δ, Ε, Ζ, Α στο προσαρτημένο στην 
παρούσα απόφασή μας διάγραμμα το οποίο αποτελεί 
αναπόσπαστο μέρος αυτής και έχει όρια: 

Βόρεια: Με δάσος. 

Νότια: Με αγροτική έκταση. 

Ανατολικά: Με δάσος. 

Δυτικά: Με δάσος. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση και η 
αποκατάσταση με φυσική αναγέννηση της καταστραφεί- 
σης από υλοτομία δασικής βλάστησης (η υπόψη έκταση 
πριν τη καταστροφή της αποτελούσε δάσος αείφυλλων 
πλατύφυλλων). 

Κάθε θίγόμενος από την απόφαση αυτή, μπορεί να 
ασκήσει αίτηση ακύρωσης ενώπιον του οικείου τριμε¬ 
λούς Διοικητικού Εφετείου, εντός εξήντα ημερών από 
της δημοσιεύσεως ή κοινοποιήσεώς της. 

Από την παρούσα απόφαση δεν προκύπτει δαπάνη 
για τον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 14 Νοεμβρίου 2016 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 


ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

Τεύχος ΔΊ 9/07.02.2017 

Τηλ. Κέντρο 210 5279000 
Κείμενα προς δημοσίευση: ννββηΐ 85 ΐθΓ. 6 ΐ(α)θΐ.αΓ 



































